**Рейтинг на активната прозрачност 2021 г.**

**Резултати от проучване на Програма Достъп до информация чрез оценяване на Интернет страниците и подаване на електронни заявления до административните структури в системата на изпълнителната власт**

В периода 1 март – 29 април 2021 година Програма Достъп до информация прегледа и оцени интернет страниците на 563 административни структури на изпълнителната власт на централно, териториално и местно ниво, публичноправни субекти и независими органи на власт.

Целта на проучването е да се оцени как органите на власт изпълняват задълженията си по ЗДОИ за активно публикуване на информация в интернет, и как отговарят на заявления за достъп по електронен път.

В рамките на проучването са подадени 563 електронни заявления с искане за предоставяне на актуализирания за 2020 г. списък на категориите информация, подлежаща на публикуване в интернет за сферата на дейност на съответната администрация, както и форматите, в които е достъпна. Изготвянето и публикуването на този списък е създадено, като задължение с измененията в ЗДОИ (чл. 15а) от края на 2015.

Нивото на прозрачност през 2021 е оценявано с точки по:

• 85 индикатора за първостепенните разпоредители с бюджет;

• 83 индикатора за териториалните звена на централните органи на власт и други второстепенни разпоредители с бюджет;•

 и 97 индикатора за общините.

**За трета поредна година Областна дирекция „Земеделие” гр.Монтана е на ПЪРВО място в страната сред останалите ОДЗ, вкл. Министерство на земеделието, храните и горите.**

Областна дирекция „Земеделие” гр.Монтана осъществява своята дейност в интерес на обществото и се стреми максимално да работи с лице към хората. За изминалата 2020г. се постарахме да отговорим на очакванията на потребителите на нашите услуги, като в тази връзка подобрихме визията на интернет-страницата, създадохме нови секции и под – секции с цел по-добра ориентация на посетителите и по-бързо намиране на търсената информация.

Резултатите от Рейтинга за прозрачност на фондацията, са обявени на следния електронен адрес:

**Министерство на земеделието, храните и горите и Областните дирекции „Земеделие“:**
<https://data.aip-bg.org/surveys/FQWA23/rankings?d=Y&institutionCategory=M65Z01>

*Областна дирекция „Земеделие” гр.Монтана*

*Май 2021г.*